***Dan kad je Zemlja stala*** (eng. *The Day the Earth Stood Still*) je američki znanstveno-fantastični film iz 1951. godine, koji je režirao Robert Wise. Film ima snažnu antiratnu poruku i ukazuje na bezumlje i apsurd hladnoratovske politike. U središtu priče je izvanzemaljac, koji stanovnicima Zemlje pokušava prenijeti poruku o kojoj ovisi budućnost Zemlje. Ovo je klasični ZF film pedesetih godina, koji je inspirirao mnoge kasnije filmove o invaziji izvanzemaljaca.

Radnja
------

Izvanzemaljac Klaatu sa svojim moćnim robotom Gortom slijeće usred Washingtona u vrijeme Hladnog rata. Njegov leteći tanjur biva opkoljen teško naoružanim vojnim jedinicama. Klaatu želi prenijeti važnu poruku stanovnicima Zemlje i obratiti se predstavnicima svih naroda. Međutim, zemljanima se teško dogovoriti oko bilo čega. Kako bi ih privolio da ga saslušaju, Klaatu se odlučuje na drugačiji pristup – demonstraciju sile.

Glumci
------

* Michael Rennie kao Klaatu
* Patricia Neal kao Helen Benson
* Billy Gray kao Bobby Benson
* Hugh Marlowe kao Tom Stevens
* Sam Jaffe kao Profesor Jacob Barnhardt
* Frances Bavier kao Mrs. Barley
* Lock Martin kao Gort
* Frank Conroy kao Mr. Harley
* Tyler McVey kao Brady

Produkcija
----------

### Razvoj

Producent Julian Blaustein odlučio je napraviti film koji ilustrira strah i sumnju karakterističnu za rano razdoblje Hladnog rata. Pregledao je više od 200 kratkih ZF priča i romana u potrazi za odgovarajućom idejom. DarrylF. Zanuck je dao zeleno svjetlo za ovaj projekt, a Blaustein unajmio Edmunda Northa da napiše scenarij temeljen na elementima kratke priće Harryja Batesa "*Farewell to the Master*". Konačni scenarij završen je 21. veljače 1951.

Reakcije
--------

### Kritike

*Dan kad je Zemlja stala* dobro je primljen od strane kritike i naširoko smatran jednim od najboljih filmova 1951. godine. Na popularnoj web stranici Rotten Tomatoes ima visokih 94% pozitivnih kritika. Kritičar *New York Timesa* Bosley Crowther nazvao je film "mlakom zabavom."
*Hollywood Foreign Press Association* dodijelio je filmu Zlatni globus za promicanje međunarodnog razumijevanja.
  
Glasoviti autor znanstvene fantastike i scenarist "2001: Odiseje u svemiru" Arthur C. Clarke stavio je film na sedmo mjesto liste najboljih znanstveno-fantastičnih filmova svih vremena, jedno mjesto iznad "*Odiseje u svemiru*" .

### Nagrade i nominacije

* Dobitnik Zlatnog globusa za *promicanje međunarodnog razumijevanja*
* Nominiran za Zlatni globus u kategoriji za najbolju originalnu glazbu.

Izvori
------

1. ↑  *The Day the Earth Stood Still*. Still Galleries, Shooting Script. [DVD]. Fox Video; 20th Century Fox Home Entertainment.
2. ↑  „The Greatest Films of 1951". AMC Filmsite.org. Pristupljeno May 23, 2010.
3. ↑  „The Best Movies of 1951 by Rank". Films101.com. Arhivirano iz originala na datum 2010-06-10. Pristupljeno May 23, 2010.
4. ↑  „The Best Films of 1951: A Definitive List". Amazon.com. Pristupljeno May 23, 2010.
5. ↑  „Most Popular Feature Films Released in 1951". IMDb.com. Pristupljeno May 23, 2010.
6. ↑  „The Day the Earth Stood Still Movie Reviews, Pictures". Rotten Tomatoes. Pristupljeno May 23, 2010.
7. ↑  Crowther, Bosley (September 19, 1951). „THE SCREEN IN REVIEW; Emissary From Planet Visits Mayfair Theatre in 'Day the Earth Stood Still'". *The New York Times*. Pristupljeno December 11, 2008.

Vanjske poveznice
-----------------

* *The Day the Earth Stood Still* na sajtu IMDb
* Rottentomatoes.com
* Filmski.net

***The Day the Earth Stood Still (film, 1951)*** na Wikimedijinoj ostavi

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 228028346
* LCCN: no2008080566
* GND: 1026107415

 |